CELEX: 32021D1095
Language: sk
Date: 2021-07-02 00:00:00
Title: Vykonávacie rozhodnutie Komisie (EÚ) 2021/1095 z 2. júla 2021, ktorým sa stanovuje metodika alokácie nákladov súvisiacich s operáciami vypožičiavania si a riadenia dlhu v rámci nástroja NextGenerationEU

5.7.2021   
               
               
                  SK
               
               
                  Úradný vestník Európskej únie
               
               
                  L 236/75
               
            
         VYKONÁVACIE ROZHODNUTIE KOMISIE (EÚ) 2021/1095
         z 2. júla 2021,
         ktorým sa stanovuje metodika alokácie nákladov súvisiacich s operáciami vypožičiavania si a riadenia dlhu v rámci nástroja NextGenerationEU
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na Zmluvu o založení Európskeho spoločenstva pre atómovú energiu,
         so zreteľom na nariadenie Európskeho parlamentu a Rady (EÚ) 2021/241 z 12. februára 2021, ktorým sa zriaďuje Mechanizmus na podporu obnovy a odolnosti (1), a najmä na jeho článok 15 ods. 4,
         so zreteľom na rozhodnutie Rady (EÚ, Euratom) 2020/2053 zo 14. decembra 2020 o systéme vlastných zdrojov Európskej únie a o zrušení rozhodnutia 2014/335/EÚ, Euratom (2), a najmä na jeho článok 5 ods. 3,
         keďže:
         
                     (1)
                  
                  
                     V kontexte reakcie na krízu spôsobenú ochorením COVID-19 bol prijatý balík na podporu obnovy NextGenerationEU (ďalej len „NGEU“), ktorého cieľom je financovať iniciatívy obnovy a zároveň uľahčiť zelenú a digitálnu transformáciu hospodárstva Európskej únie. V tejto súvislosti sú programami NGEU tie programy, ktoré sú financované podľa článku 2 ods. 2 nariadenia Rady (EÚ) 2020/2094 (3), pokiaľ sa nimi vykonávajú opatrenia uvedené v článku 1 ods. 2 uvedeného nariadenia.
                  
               
                     (2)
                  
                  
                     Podľa článku 5 ods. 1 rozhodnutia (EÚ, Euratom) 2020/2053 je Komisia splnomocnená vypožičať si v mene Únie na kapitálových trhoch finančné prostriedky až do výšky 750 000 miliónov EUR v cenách z roku 2018, z čoho až 360 000 miliónov EUR v cenách z roku 2018 možno použiť na poskytnutie úverov a až 390 000 miliónov EUR v cenách z roku 2018 možno použiť na výdavky.
                  
               
                     (3)
                  
                  
                     Podľa článku 5 ods. 2 rozhodnutia (EÚ, Euratom) 2020/2053 sa splácanie istiny finančných prostriedkov vypožičaných s cieľom použitia na výdavky a súvisiace splatné úroky majú hradiť z rozpočtu Únie.
                  
               
                     (4)
                  
                  
                     V súlade s článkom 15 ods. 3 nariadenia Európskeho parlamentu a Rady (EÚ) 2021/241 a článkom 220 ods. 5 písm. e) nariadenia Európskeho parlamentu a Rady (EÚ, Euratom) 2018/1046 (4) má náklady súvisiace s vypožičiavaním finančných prostriedkov na úvery poskytované na základe nariadenia (EÚ) 2021/241 znášať prijímajúci členský štát.
                  
               
                     (5)
                  
                  
                     V rámci vykonávania diverzifikovanej stratégie Komisie v oblasti financovania zameranej na vykonávanie operácií vypožičiavania si v rámci NGEU a operácií riadenia dlhu v rámci NGEU sa už kapitál nezískava na základe jednotlivých transakcií. V rámci uvedeného modelu boli náklady na financovanie jasne identifikovateľné a spojené s konkrétnou transakciou vypožičiavania si a súvisiace náklady sa mohli previesť na prijímateľa úveru spolu s výnosmi vyplývajúcimi z transakcie vypožičiavania. V rámci diverzifikovanej stratégie financovania NGEU sa na rozdiel od toho úhrady v rámci NGEU majú financovať prostredníctvom jediného združeného súboru financovania zloženého z krátkodobých a dlhodobých nástrojov financovania, z ktorého sa čerpajú zdroje, keď treba prijímateľom uhradiť prostriedky. Diverzifikovanou stratégiou financovania sa zabezpečia najvýhodnejšie podmienky pri vypožičiavaní si značných súm finančných prostriedkov s rôznymi splatnosťami. Preto je potrebný prispôsobený prístup, aby bolo možné vypočítať a pripísať spoločné náklady súvisiace s každou úhradou na spravodlivom, nestrannom a transparentnom základe.
                  
               
                     (6)
                  
                  
                     S cieľom zabezpečiť tento spravodlivý, nestranný a transparentný prístup by Komisia mala zaviesť spoločnú a jednotnú metodiku alokácie nákladov, ktorá by sa vzťahovala tak na úhrady súvisiace s úvermi, ako aj na úhrady súvisiace s vonkajšími pripísanými príjmami podľa článku 3 ods. 1 nariadenia (EÚ) 2020/2094.
                  
               
                     (7)
                  
                  
                     Mala by sa použiť nová metodika alokácie nákladov, ktorou sa zabezpečí, aby nedochádzalo ku krížovému subvencovaniu nákladov jednej kategórie prijímateľov inou kategóriou. Náklady na vypožičané prostriedky priradené k úverom by sa mali v plnej miere pripísať členským štátom, ktoré dané úvery podľa nariadenia (EÚ) 2021/241 využívajú. Náklady na vypožičané prostriedky priradené k vonkajším pripísaným príjmom podľa článku 3 ods. 1 nariadenia (EÚ) 2020/2094 sa v plnej výške pripíšu rozpočtu Únie na základe skutočných nákladov, ktoré vznikli na získanie a uhradenie príslušného podielu na výnosoch rôznym prijímateľom. Táto metodika by mala pokrývať všetky náklady, ktoré vzniknú Komisii v súvislosti s vypožičiavaním si prostriedkov v rámci NGEU vrátane všetkých administratívnych nákladov, a mala by zabezpečovať, aby sa pre každú úhradu vypočítali rôzne kategórie nákladov.
                  
               
                     (8)
                  
                  
                     V tejto metodike výpočtu a alokácie nákladov by sa mali rozlišovať tri kategórie nákladov. Prvou kategóriou sú náklady na financovanie, ktoré vyplývajú z úrokov a iných poplatkov, ktoré musí Komisia zaplatiť za jednotlivé nástroje emitované na financovanie príslušných úhrad. Druhou kategóriou sú náklady na riadenie likvidity, čo sú náklady, ktoré vznikli v dôsledku súm, ktoré sú dočasne držané na účtoch likvidity ako rezervy na krytie budúcich platieb. Treťou kategóriou sú administratívne náklady na budovanie a udržiavanie technických a prevádzkových kapacít na vykonávanie diverzifikovanej stratégie financovania.
                  
               
                     (9)
                  
                  
                     Výpočet nákladov na financovanie, ktoré vyplývajú z dlhodobých transakcií vypožičiavania si, by mal byť odvodený od nákladov vyplývajúcich zo všetkých operácií vypožičiavania si vykonaných počas šesťmesačného obdobia, do ktorého spravidla patrí dátum úhrady. Toto rozdelenie nákladov na financovanie do šesťmesačných období je opodstatnené potrebou zabezpečiť, aby náklady na financovanie účtované v súvislosti s úhradou úzko súviseli s bežnými trhovými sadzbami v čase, keď k úhrade dôjde, a neboli založené na nákladoch na financovanie, ktoré vzniknú v určitom vzdialenom časovom období. Takto sa zabezpečí, aby sa nástroje financovania a súvisiace náklady alokovali do príslušných komponentov. Presná podoba združeného súboru nástrojov financovania sa stanoví až pri uzavretí šesťmesačného časového komponentu. To by malo umožniť uplatnenie rovnakých nákladov na financovanie na všetky súbežné úhrady priradené do rovnakého časového komponentu a zabezpečiť najmä spravodlivý, nestranný a transparentný prístup medzi členskými štátmi. Členské štáty a rozpočet EÚ pre vonkajšie pripísané príjmy podľa článku 3 ods. 1 nariadenia (EÚ) 2020/2094 by mali uhradiť svoj príslušný podiel. Zabráni sa tak svojvoľnosti alebo náhodnosti, ktorá charakterizovala tradičný systém back-to-back, v rámci ktorého náklady pre každého konkrétneho prijímateľa záviseli od podmienok, ktoré bolo možné získať v konkrétny deň, v ktorom došlo k vypožičaniu si prostriedkov. S výnimkou prvého časového komponentu, ktorý by sa mal vzťahovať na obdobie od 1. júna 2021 do 31. decembra 2021, by sa každý časový komponent mal vzťahovať na obdobie šiestich mesiacov začínajúce 1. januára alebo 1. júla. Aktívne obdobie posledného časového komponentu by sa malo skončiť 31. decembra 2026, čo znamená, že by existovalo jedenásť časových komponentov. Časové komponenty by mali zaniknúť vtedy, keď sa dosiahne úplné splatenie financovaných úhrad.
                  
               
                     (10)
                  
                  
                     Zatiaľ čo úrokové sadzby účtované prijímateľom úverov budú stabilné, bude dochádzať k pravidelnému a marginálnemu prepočítavaniu sadzieb, keď bude potrebné nahradiť splatné nástroje v združenom súbore financovania. Komisia bude rozvíjať svoju schopnosť využívať deriváty, ako sú swapy, na riadenie akéhokoľvek zostávajúceho úrokového rizika a na to, aby dokázala ponúknuť členským štátom možnosť úverov s pevnou úrokovou sadzbou. Náklady na tento nástroj s pevnou úrokovou sadzbou by mali v plnej miere a výlučne znášať členské štáty využívajúce túto možnosť.
                  
               
                     (11)
                  
                  
                     Sumy úhrad v rámci časového komponentu by sa mali rovnať sume nástrojov dlhodobého financovania priradenej do daného časového komponentu. Vo väčšine prípadov sa úhrady výnosov uskutočnia v tom istom časovom komponente, v ktorom dôjde k emisii nástrojov dlhodobého financovania použitých na získanie týchto výnosov, a do toho istého časového komponentu sa aj priradia. Nepredvídané oneskorenia pri úhradách však môžu viesť k situáciám, keď sa výnosy z dlhodobého financovania získali, no nemôžu byť uhradené podľa pôvodného plánu. V takom prípade sa úhrada môže oneskoriť a uskutočniť počas obdobia nasledujúceho časového komponentu. Ak sa však finančné prostriedky na tieto konkrétne potreby financovania už získali a priradili do predchádzajúceho časového komponentu, nemôžu sa v tomto časovom komponente použiť na iné potreby. Za týchto okolností by malo byť možné priradiť súvisiace úhrady do časového komponentu, do ktorého boli priradené nástroje financovania. Rovnako by malo byť možné priradiť nástroje dlhodobého financovania nasledujúceho časového komponentu do predchádzajúceho časového komponentu vtedy, keď suma nástrojov dlhodobého financovania uvedeného časového komponentu nepostačuje na pokrytie sumy úhrad.
                  
               
                     (12)
                  
                  
                     Komisia bude zároveň musieť v rámci predchádzajúceho časového komponentu predvídať potreby v oblasti úhrad, ktoré vzniknú v ranom štádiu nasledujúceho časového komponentu. S cieľom riešiť takéto situácie a zabezpečiť, aby Komisia mala k dispozícii zdroje za výhodných podmienok na úhrady, ktoré sa uskutočnia v blízkosti prechodu medzi časovými komponentmi, by Komisia mala mať možnosť priradiť nástroje dlhodobého financovania do nasledujúceho časového komponentu.
                  
               
                     (13)
                  
                  
                     Schopnosť riadiť likviditu operácií financovania prístupom ku krátkodobým výpožičkám a držbe hotovosti na prudenciálne účely je ústrednou a charakteristickou črtou diverzifikovanej stratégie financovania. Toto riadenie likvidity umožní Komisii uspokojiť všetky platobné potreby a prispôsobiť emisie trhovým podmienkam. Táto kapacita vedie k nákladom na získavanie výnosov prostredníctvom emisie krátkodobých cenných papierov a dočasnej držby určitých výnosov na účte likvidity s cieľom zaručiť schopnosť realizovať všetky platby na požiadanie. Týmto rozhodnutím by sa mal stanoviť základ pre výpočet týchto nákladov na likviditu a ich účtovanie na spravodlivom a nestrannom základe všetkým relevantným prijímateľom výnosov v priebehu daného roka.
                  
               
                     (14)
                  
                  
                     Potreby úhrad prevyšujúce sumu nástrojov dlhodobého financovania alokovaných do príslušného časového komponentu alebo úrokové platby môžu mať za následok deficit likvidity v rámci určitého časového komponentu. Potreby úhrad, ktoré sú nižšie než suma nástrojov dlhodobého financovania alokovaných do príslušného časového komponentu alebo splátkové platby prijaté nástrojom NGEU v súvislosti s neuhradenými úhradami alokovanými do časového komponentu, môžu viesť k prebytku likvidity. Kompenzácia týchto prebytkov alebo deficitov likvidity je nevyhnutnou požiadavkou vykonávania stratégie financovania NGEU. Tieto náklady by nemali znášať príslušné časové komponenty, ale mali by sa izolovať a riadiť ako súčasť osobitných nákladov na riadenie likvidity. Je nevyhnutné ustanoviť mechanizmus na odčleňovanie nákladov vyplývajúcich z deficitov alebo prebytkov likvidity, aby ich mohol absorbovať širší program financovania vo forme nákladov na riadenie likvidity. Komisia by mala využívať komponent riadenia likvidity na vyrovnanie všetkých kladných alebo záporných hotovostných zostatkov v rámci časových komponentov vo vzťahu k celkovej sume úhrad.
                  
               
                     (15)
                  
                  
                     Vykonávanie diverzifikovanej stratégie financovania si vyžaduje nadobudnutie nových kapacít potrebných na získanie čo najvýhodnejšieho prístupu na kapitálové trhy a zabezpečenie nepretržitej a účinnej údržby takejto infraštruktúry. To zahŕňa náklady potrebné na vedenie účtov likvidity, na získanie kapacity na organizovanie aukcií pokladničných poukážok a dlhopisov EÚ a na zavedenie nových interných kapacít na spracovanie údajov. Takéto náklady, ktoré vyplývajú priamo z vykonávania operácií vypožičiavania si a úhrad v rámci NGEU, by sa mali považovať za režijné náklady, v ktorých rámci sa rozlišuje medzi nákladmi súvisiacimi so zriadením a s údržbou infraštruktúry vypožičiavania si a platieb v rámci NGEU. Tieto náklady by mali byť obsiahnuté v nákladoch na službu v rámci administratívnej réžie.
                  
               
                     (16)
                  
                  
                     Náklady na službu v rámci administratívnej réžie v sebe kombinujú všetky administratívne náklady, ktoré vznikli priamo pri vykonávaní NGEU. Tieto náklady vznikajú buď ako náklady na zriadenie, náklady súvisiace s jednorazovými výdavkami na budovanie určitých prevádzkových kapacít alebo ako opakujúce sa náklady, ktoré sú nevyhnutnými nákladmi priamo priraditeľnými operáciám v rámci NGEU a ktoré vznikajú v priebehu času.
                  
               
                     (17)
                  
                  
                     Zatiaľ čo opakujúce sa náklady by mali tvoriť hlavnú časť pravidelných ročných nákladov účtovaných k úhradám, ktoré sa uskutočňujú v danom roku, náklady na zriadenie by sa mali účtovať ako jednorazové výdavky.
                  
               
                     (18)
                  
                  
                     Administratívne náklady zahrnuté do nákladov na službu v rámci administratívnej réžie by mali byť obmedzené na uzavretý zoznam nákladov, ktoré priamo súvisia s NGEU. Súhrnné náklady na službu v rámci administratívnej réžie predstavujú veľmi obmedzenú časť súhrnných nákladov na operácie NGEU. Ak by sa v budúcnosti vyskytla oprávnená potreba rozšíriť zoznam administratívnych nákladov, Komisia by najprv uskutočnila náležité konzultácie vrátane konzultácií s expertmi z členských štátov. Takéto konzultácie by sa uskutočnili aj pred úpravou iných aspektov tejto metodiky, ktoré budú mať vplyv na náklady, ktoré znáša rozpočet Únie alebo členské štáty.
                  
               
                     (19)
                  
                  
                     Proces fakturácie ex post by mal byť navrhnutý tak, aby zabezpečoval návratnosť nákladov počínajúc rokom 2022 až do okamihu, keď náklady v súvislosti s operáciami vypožičiavania si a riadenia dlhu v rámci NGEU prestanú vznikať.
                  
               
                     (20)
                  
                  
                     Komisia by mala vydať potvrdenie o každej úhrade, či už ide o vonkajšie pripísané príjmy podľa článku 3 ods. 1 nariadenia (EÚ) 2020/2094 alebo o úvery poskytnuté členským štátom na základe nariadenia (EÚ) 2021/241 (ďalej len „úvery RRF“).
                  
               
                     (21)
                  
                  
                     Úvery na základe nariadenia (EÚ) 2021/241 sa majú vykonávať za štandardných finančných podmienok (splatnosť a profil splácania) pre každú úhradu realizovanú v prospech členských štátov. V prípade úhrad týkajúcich sa vonkajších pripísaných príjmov podľa článku 3 ods. 1 nariadenia (EÚ) 2020/2094 by potvrdenie malo byť hlavným dokladom určujúcim tieto finančné podmienky pre rozpočet EÚ. Potvrdením sa má stanoviť nárok na úhradu nákladov na základe ním stanovených finančných podmienok. Tieto podmienky by mali zahŕňať dátum úhrady, sumu finančnej podpory, dátum platieb nákladov na financovanie vonkajších pripísaných príjmov podľa článku 3 ods. 1 nariadenia (EÚ) 2020/2094.
                  
               
                     (22)
                  
                  
                     Vhodnými odkazmi v dohodách o pôžičkách podpísaných členskými štátmi sa objasní, že náklady na úhrady sa určia uplatnením metodiky stanovenej v tomto rozhodnutí.
                  
               
                     (23)
                  
                  
                     Metodikou alokácie nákladov sa určuje metóda výpočtu nákladov na vypožičiavanie si, ktoré znáša rozpočet v súlade s článkom 5 ods. 2 prvým pododsekom rozhodnutia (EÚ, Euratom) 2020/2053 a členské štáty v súlade s článkom 15 ods. 3 nariadenia (EÚ) 2021/241. Preto predstavuje dojednanie na riadenie operácií vypožičiavania si a poskytovania úverov v zmysle článku 5 ods. 3 rozhodnutia (EÚ, Euratom) 2020/2053 a článku 15 ods. 4 nariadenia (EÚ) 2021/241.
                  
               
                     (24)
                  
                  
                     S cieľom zabezpečiť jednotnú alokáciu nákladov v rámci balíka na podporu obnovy NGEU by sa toto rozhodnutie malo uplatňovať od 1. júna 2021. Keďže toto rozhodnutie by sa malo uplatňovať na transakcie vypožičiavania si a úhrad v rámci NGEU, ku ktorým došlo pred nadobudnutím jeho účinnosti, malo by nadobudnúť účinnosť dňom nasledujúcim po jeho uverejnení v Úradnom vestníku Európskej únie. Toto rozhodnutie by sa malo začať uplatňovať na úvery na základe nariadenia (EÚ) 2021/241 s členskými štátmi po tom, ako nadobudnú platnosť príslušné úverové dohody,
                  
               PRIJALA TOTO ROZHODNUTIE:
         ODDIEL 1
         
            PREDMET ÚPRAVY, VYMEDZENIE POJMOV A VŠEOBECNÉ PRAVIDLÁ
         
         
            Článok 1
            Predmet úpravy a základné zásady
            
               1.   Týmto rozhodnutím sa stanovuje jediná a jednotná metodika alokácie nákladov na financovanie, riadenia likvidity a služieb v rámci administratívnej réžie, ktoré vznikli v dôsledku operácií vypožičiavania si a riadenia dlhu vykonávaných v rámci programov financovaných na základe článku 2 ods. 2 nariadenia (EÚ) 2020/2094, pokiaľ sa nimi vykonávajú opatrenia uvedené v článku 1 ods. 2 uvedeného nariadenia.
            
            
               2.   Uplatňovanie metodiky alokácie nákladov sa riadi zásadami spravodlivosti a rovnosti zaobchádzania, pričom sa zabezpečí, aby sa náklady alokovali na základe relatívneho podielu prijatej podpory.
            
         
         
            Článok 2
            Vymedzenie pojmov
            Na účely tohto rozhodnutia sa uplatňuje toto vymedzenie pojmov:
            
                        1.
                     
                     
                        „nástroje financovania“ sú dlhopisy, zmenky, komerčné cenné papiere, pokladničné poukážky alebo akékoľvek iné vhodné krátkodobé a/alebo dlhodobé finančné transakcie emitované v rámci diverzifikovanej stratégie Komisie v oblasti financovania na účely vykonávania operácií vypožičiavania si a riadenia dlhu v rámci NGEU;
                     
                  
                        2.
                     
                     
                        „dohoda o úvere RRF“ je dohoda medzi Komisiou a členským štátom v súlade s článkom 15 ods. 2 nariadenia (EÚ) 2021/241;
                     
                  
                        3.
                     
                     
                        „úhrada“ je akékoľvek vyplatenie prostriedkov členskému štátu na základe dohody o úvere RRF podľa článku 2 ods. 2 písm. b) nariadenia (EÚ) 2020/2094 alebo v podobe vonkajších pripísaných príjmov podľa článku 3 ods. 1 nariadenia (EÚ) 2020/2094;
                     
                  
                        4.
                     
                     
                        „úrokové obdobie“ je obdobie dvanástich (12) mesiacov alebo iné obdobie, ktoré môže byť uvedené v potvrdení a ktoré začína plynúť dňom úhrady alebo predchádzajúcim dátumom úrokovej platby;
                     
                  
                        5.
                     
                     
                        „riadenie likvidity“ je riadenie peňažných tokov súvisiacich s nástrojmi financovania a úhradami;
                     
                  
                        6.
                     
                     
                        „operácie vypožičiavania si v rámci NGEU“ sú operácie na trhoch, najmä emisie dlhopisov, ktorých cieľom je vypožičať si sumu do výšky 750 000 miliónov EUR v cenách z roku 2018 na základe článku 5 ods. 1 rozhodnutia (EÚ, Euratom) 2020/2053 vrátane obnovených výpožičiek;
                     
                  
                        7.
                     
                     
                        „operácie riadenia dlhu v rámci NGEU“ sú trhové operácie súvisiace s dlhom vyplývajúcim z operácií vypožičiavania si v rámci NGEU s cieľom optimalizovať štruktúru neuhradeného dlhu a zmierniť úrokové riziko, riziko likvidity a iné finančné riziká;
                     
                  
                        8.
                     
                     
                        „krátkodobý nástroj financovania“ je financovanie operáciami vypožičiavania si v rámci NGEU na obdobie kratšie ako jeden rok alebo rovnajúce sa jednému roku;
                     
                  
                        9.
                     
                     
                        „dlhodobý nástroj financovania“ je financovanie operáciami vypožičiavania si v rámci NGEU na obdobie dlhšie ako jeden rok.
                     
                  
         ODDIEL 2
         
            KOMPONENTY A VÝPOČET NÁKLADOV
         
         
            Článok 3
            Časové komponenty
            
               1.   Časový komponent je aktívny počas obdobia šiestich mesiacov, ktoré začína 1. januára alebo 1. júla. Prvý časový komponent sa však vzťahuje na obdobie od 1. júna 2021 do 31. decembra 2021. Posledný časový komponent činnosti sa končí 31. decembra 2026.
            
            
               2.   Časový komponent tvoria úhrady realizované počas jeho aktívneho obdobia a súvisiace nástroje financovania, ktoré sú doň alokované. Každá úhrada sa priradí do časového komponentu, ktorý je aktívny v deň tejto úhrady.
               Odchylne od prvého pododseku, ak suma výnosov z dlhodobých nástrojov financovania priradených do predchádzajúceho časového komponentu presiahne sumu úhrad priradených do tohto predchádzajúceho časového komponentu v súlade s prvým pododsekom, úhrady sa alokujú do tohto predchádzajúceho časového komponentu až dovtedy, kým celková suma úhrad tohto predchádzajúceho časového komponentu nedosiahne sumu výnosov z dlhodobého nástroja financovania, ktorý je doň priradený.
            
            
               3.   Dlhodobé nástroje financovania iné než tie, ktoré sú uvedené v odseku 4, sa priraďujú do časového komponentu, ktorý je aktívny v momente uzavretia operácie vypožičiavania si v rámci NGEU, v rámci ktorej vznikli.
               Odchylne od prvého pododseku:
               
                           a)
                        
                        
                           nástroje financovania vytvorené s cieľom financovať úhradu v nasledujúcom časovom komponente možno priradiť do uvedeného časového komponentu;
                        
                     
                           b)
                        
                        
                           v prípade, že výška úhrad na konci aktívneho časového komponentu presahuje sumu výnosov z dlhodobých nástrojov financovania, dlhodobé nástroje financovania vytvorené z operácií vypožičiavania si v rámci NGEU uzavretých po skončení aktívneho časového komponentu sa priraďujú do tohto časového komponentu dovtedy, kým suma výnosov z dlhodobých nástrojov financovania nedosiahne sumu úhrad v uvedenom časovom komponente.
                        
                     
            
               4.   Dlhodobé nástroje financovania nahrádzajúce dlhodobé nástroje financovania, ktoré dosiahli splatnosť, sa priraďujú do toho istého časového komponentu.
            
         
         
            Článok 4
            Komponent riadenia likvidity
            
               1.   Komponent riadenia likvidity funguje až do úplného splatenia finančných prostriedkov uvedených v článku 5 ods. 1 rozhodnutia Rady (EÚ, Euratom) 2020/2053.
            
            
               2.   Komponent riadenia likvidity tvoria krátkodobé nástroje financovania.
            
         
         
            Článok 5
            Výpočet nákladov
            Náklady na financovanie, náklady na riadenie likvidity a náklady na službu v rámci administratívnej réžie sa vypočítavajú v súlade s prílohou k tomuto rozhodnutiu.
         
         ODDIEL 3
         
            FAKTURÁCIA
         
         
            Článok 6
            Potvrdenie
            
               1.   Komisia v súvislosti s každou úhradou vydá potvrdenie, v ktorom uvedie podmienky nároku na preplatenie nákladov.
            
            
               2.   V potvrdení sa stanovia podmienky preplatenia nákladov na financovanie a splátky istiny v súvislosti s každou úhradou.
            
            
               3.   Potvrdenie uvedené v odseku 1 musí obsahovať najmä tieto prvky:
               
                           a)
                        
                        
                           výšku úhrady;
                        
                     
                           b)
                        
                        
                           splatnosť;
                        
                     
                           c)
                        
                        
                           splátkový kalendár;
                        
                     
                           d)
                        
                        
                           priradenie úhrady do časového komponentu;
                        
                     
                           e)
                        
                        
                           úrokové obdobie a uvedený dátum platby nákladov na financovanie.
                        
                     
            
               4.   Potvrdenie o úveroch musí obsahovať aj ďalšie prvky uvedené v dohodách o úvere RRF.
            
         
         
            Článok 7
            Fakturácia nákladov na financovanie
            Komisia fakturuje náklady na financovanie na konci úrokového obdobia uvedeného v článku 2 ods. 4. Pokiaľ ide o úhrady ako vonkajšie pripísané príjmy podľa článku 3 ods. 1 nariadenia (EÚ) 2020/2094, faktúry sa môžu zoskupiť za každý štvrťrok daného kalendárneho roka.
         
         
            Článok 8
            Fakturácia nákladov na riadenie likvidity
            Komisia fakturuje náklady na riadenie likvidity na začiatku každého kalendárneho roka za náklady, ktoré vznikli počas predchádzajúceho kalendárneho roka.
         
         
            Článok 9
            Fakturácia nákladov na službu v rámci administratívnej réžie
            Komisia fakturuje členským štátom, ktoré čerpajú úvery RRF, náklady na službu v rámci administratívnej réžie, ktoré vznikli počas predchádzajúceho kalendárneho roka.
         
         ODDIEL 4
         
            ZÁVEREČNÉ USTANOVENIA
         
         
            Článok 10
            Nadobudnutie účinnosti a uplatňovanie
            Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
            Uplatňuje sa od 1. júna 2021.
         
         
            V Bruseli 2. júla 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 57, 18.2.2021, s. 17.
         
            (2)  Ú. v. EÚ L 424, 15.12.2020, s. 1.
         
            (3)  Nariadenie Rady (EÚ) 2020/2094 zo 14. decembra 2020, ktorým sa zriaďuje Nástroj Európskej únie na obnovu s cieľom podporiť obnovu po kríze COVID-19 (Ú. v. EÚ L 433I, 22.12.2020, s. 23).
         
            (4)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 30.7.2018, s. 1).
      
      
         
            PRÍLOHA
            1.   Výpočet nákladov na financovanie
            
            Náklady na financovanie sa vypočítavajú uplatnením týchto krokov:
            
                         
                     
                     
                        Krok 1: Výpočet denných celkových nákladov na jednotlivý nástroj financovania v časovom komponente (TC) alebo v komponente riadenia likvidity
                        Denné časovo rozlíšené náklady (ACC) sa vypočítavajú takto:
                        
                                     
                                 
                                 
                                    
                                       
                                 
                              Pre každý nástroj financovania sa ážio/disážio lineárne rozdelí na celú dobu trvania nástroja:
                        
                                     
                                 
                                 
                                    
                                       
                                 
                              
                           kde emisná cena = celková cena (vrátane bankových poplatkov)
                        
                        Pre každý nástroj financovania sa celkové denné náklady vypočítajú takto:
                        
                                     
                                 
                                 
                                    
                                       
                                 
                              
                  
                         
                     
                     
                        Krok 2: Výpočet súhrnných celkových denných nákladov na financovanie
                        Pre každý časový komponent (TC1 – TC11) sú celkové denné náklady na komponent pred vyrovnaním zostatkov likvidity súčtom všetkých celkových denných nákladov každého nástroja financovania alokovaného do časového komponentu:
                        
                                     
                                 
                                 
                                    
                                       
                                 
                              V prípade komponentu riadenia likvidity sa denné náklady na financovanie vypočítavajú takto:
                        
                           
                     
                  
                         
                     
                     
                        Krok 3: Výpočet denného zostatku likvidity v časových komponentoch
                        Úroveň denného zostatku likvidity v časovom komponente sa vypočítava na každodennej báze takto:
                        
                                     
                                 
                                 
                                    
                                       
                                 
                              
                  
                         
                     
                     
                        Krok 4: Výpočet denných nákladov na podiel nástrojov financovania ako prebytok likvidity časového komponentu
                        Denné náklady na financovanie súvisiace s podielom nástrojov financovania na pozitívnom výsledku kroku 3 („prebytok likvidity“) sa vypočítavajú takto:
                        
                                     
                                 
                                 
                                    
                                       
                                 
                              
                  
                         
                     
                     
                        Krok 5: Výpočet nákladov na financovanie časového komponentu a nákladov na komponent riadenia likvidity v prípade časového komponentu s prebytkom likvidity
                        Prebytok likvidity sa prevedie z príslušného časového komponentu do komponentu riadenia likvidity.
                        Náklady na financovanie tohto časového komponentu, z ktorého sa prevádza prebytok likvidity, sa vypočítavajú takto:
                        
                                     
                                 
                                 
                                    
                                       
                                 
                              Náklady na komponent riadenia likvidity, do ktorého sa prevádza prebytok likvidity, sa vypočítavajú takto:
                        
                           
                     
                  
                         
                     
                     
                        Krok 6: Výpočet nákladov na financovanie časového komponentu s deficitom likvidity
                        Záporný výsledok kroku 3 („deficit likvidity“) v časovom komponente sa vyrovnáva prevodom likvidity z komponentu riadenia likvidity vo výške jeho denných nákladov na financovanie (krok 5).
                        
                           
                        
                                     
                                 
                                 
                                    Krok 7: Výpočet denných nákladov na financovanie úhrady
                                 
                              Denné náklady na financovanie úhrady predstavujú sumu úhrady vynásobenú relatívnym podielom tejto úhrady vo vzťahu k časovému komponentu, do ktorého je alokovaná.
                        
                           
                     
                  2.   Výpočet nákladov na riadenie likvidity
            
            Náklady na riadenie likvidity (LIQM) sa vypočítavajú za štvrťrok kalendárneho roka takto:
            
               
            Odchylne od prvého pododseku sa náklady na riadenie likvidity v období od 1. júna 2021 do 31. decembra 2021 vypočítavajú za celé toto obdobie takto:
            
               
            LIQM za štvrťrok sa priraďuje ku každej úhrade takto:
            
                         
                     
                     
                        
                           
                     
                  3.   Výpočet nákladov na službu v rámci administratívnej réžie
            
            Náklady na službu v rámci administratívnej réžie zahŕňajú opakujúce sa administratívne náklady a náklady na zriadenie úverov RRF.
            3.1.   Výpočet opakujúcich sa administratívnych nákladov
            
            Opakujúce sa administratívne náklady zahŕňajú všetky náklady, ktoré vzniknú Komisii pri vykonávaní operácií vypožičiavania si a riadenia dlhu v rámci NGEU, ktoré pozostávajú z týchto druhov:
            
                        a)
                     
                     
                        právne poplatky vrátane poplatkov za právne stanoviská;
                     
                  
                        b)
                     
                     
                        opakujúce sa náklady na správu účtov;
                     
                  
                        c)
                     
                     
                        náklady na externý audit;
                     
                  
                        d)
                     
                     
                        poplatky za správu aukčnej platformy;
                     
                  
                        e)
                     
                     
                        poplatky ratingových agentúr;
                     
                  
                        f)
                     
                     
                        poplatky za kótovanie, dane, registráciu, uverejňovanie a vyrovnanie;
                     
                  
                        g)
                     
                     
                        poplatky za informačné technológie;
                     
                  
                        h)
                     
                     
                        výdavky súvisiace s prieskumom trhu.
                     
                  V rozsahu, v akom sú takéto náklady spoločné pre operácie vypožičiavania si v rámci NGEU vykonávané pri iných programoch finančnej pomoci, sa náklady zahrnuté do výpočtu vypočítavajú ako pomerný podiel priradený na operácie vypožičiavania si v rámci NGEU a operácie riadenia dlhu v rámci NGEU v príslušnom kalendárnom roku. Takéto náklady nie sú splatné v súvislosti s úvermi RRF za rok 2021.
            Opakujúce sa administratívne náklady sa vypočítavajú takto:
            
                         
                     
                     
                        
                           
                     
                  Opakujúce sa administratívne náklady sa alokujú takto:
            
               
            3.2.   Výpočet a alokácia nákladov na zriadenie
            
            Náklady na zriadenie zahŕňajú všetky náklady, ktoré vzniknú Komisii pri vykonávaní operácií vypožičiavania si a riadenia dlhu v rámci NGEU alebo ako technická pomoc v súvislosti s týmito operáciami vrátane nákladov súvisiacich s týmto:
            
                        a)
                     
                     
                        zriadenie účtov NGEU;
                     
                  
                        b)
                     
                     
                        zriadenie aukčnej platformy;
                     
                  
                        c)
                     
                     
                        vytvorenie nástroja na správu investorov;
                     
                  
                        d)
                     
                     
                        iné náklady na informačné technológie;
                     
                  
                        e)
                     
                     
                        prieskum trhu;
                     
                  
                        f)
                     
                     
                        poplatky za poradenstvo.
                     
                  Náklady na zriadenie na príjemcu úverov RRF sa vypočítavajú v týchto krokoch:
            
                        i)
                     
                     
                        Náklady na zriadenie úverov RRF sa vypočítavajú takto:
                        
                                     
                                 
                                 
                                    
                                       
                                 
                              
                  
                        ii)
                     
                     
                        Náklady na zriadenie úverov RRF na roky 2021, 2022 a 2023 sa alokujú každému členskému štátu, ktorý podpísal dohodu o úvere RRF, v roku jej podpisu, takto:
                        
                                     
                                 
                                 
                                    
                                       
                                 
                              
                  
                        iii)
                     
                     
                        Od 1. januára 2024 sa všetky nealokované náklady na zriadenie vypočítavajú takto:
                        
                                     
                                 
                                 
                                    
                                       
                                 
                              
                  Alokujú sa ako dodatočné náklady na zriadenie k úhradám členským štátom v rámci dohody o úvere RRF takto:
            
               
            3.3.   Výpočet nákladov na službu na prijímateľa
            
            
               
            4.   Zoznam skratiek
            
            
                        ACCdenne
                        
                     
                     
                        Vzniknuté úrokové náklady za každý nástroj financovania v členení podľa dní
                     
                  
                        ADMIN CoSročne
                        
                     
                     
                        Súčet administratívnych nákladov počas kalendárneho roka
                     
                  
                        ážio/disážiodenne
                        
                     
                     
                        Ážio alebo disážio na základe celkovej ceny emisie v členení podľa dní
                     
                  
                        Prijímateľ
                     
                     
                        Členské štáty, ktoré dostávajú úhrady z úverov RRF, a rozpočet Únie, ktorý prijíma úhrady ako vonkajšie pripísané príjmy podľa článku 3 ods. 1 nariadenia 2020/2094
                     
                  
                        CoF jednotlivého nároku v TC(x)
                     
                     
                        Náklady na financovanie nároku v časovom komponente X
                     
                  
                        CoFdenne za nástroj
                        
                     
                     
                        Náklady na financovanie za deň za nástroj financovania
                     
                  
                        CoFdennýLMCpo-vyrovnaní
                        
                     
                     
                        Náklady na financovanie za deň pre komponent riadenia likvidity po vyrovnaní
                     
                  
                        CoFdennýLMCpred-vyrovnaním
                        
                     
                     
                        Náklady na financovanie za deň pre komponent riadenia likvidity pred vyrovnaním
                     
                  
                        CoFdennýTC(deficit)po-vyrovnaní
                        
                     
                     
                        Náklady na financovanie za deň po vyrovnaní pre komponenty s počiatočným deficitom likvidity
                     
                  
                        CoFdennýTC(prebytok)po-vyrovnaní
                        
                     
                     
                        Náklady na financovanie za deň po vyrovnaní pre komponenty s počiatočným prebytkom likvidity
                     
                  
                        CoFdennýTC(x)pred-vyrovnaním
                        
                     
                     
                        Náklady na financovanie za deň pred vyrovnaním komponentu X
                     
                  
                        CoFdennýPrebytok likvidityTC(prebytok)
                        
                     
                     
                        Náklady na financovanie za deň v súvislosti s prebytkom likvidity v časovom komponente
                     
                  
                        CoFdennýPrevod likvidity z LMC
                        
                     
                     
                        Náklady na financovanie za deň v súvislosti s likviditou, ktorá sa prevádza do LMC
                     
                  
                        Kupón
                     
                     
                        Úroky, ktoré emitent platí z dlhopisu
                     
                  
                        LikviditaTC(x)
                        
                     
                     
                        Výška likvidity v časovom komponente X
                     
                  
                        LMC
                     
                     
                        Komponent riadenia likvidity
                     
                  
                        LIQMštvrťrok
                        
                     
                     
                        Náklady na riadenie likvidity za štvrťrok
                     
                  
                        Pomyselná hodnota
                     
                     
                        Nominálna hodnota
                     
                  
                        Návratnosť investícií z likvidity v držbeštvrťrok
                        
                     
                     
                        Návratnosť investícií z likvidity v držbe za štvrťrok
                     
                  
                        TC(x)
                     
                     
                        Celkový súčet nárokov a likvidity časového komponentu X